
  Drága Barátaim!


  Akérdés, amit a legtöbb szerzőnek feltesznek, így hangzik: Honnan meríti az ötleteit?


  Számomra ez általában valami olyasmi, amiről olvastam, hallottam vagy láttam. AKomplikált karácsony cselekményének ötlete akkor született, amikor a helyi hírekben arról számoltak be, hogy egy Bremerton és Seattle között közlekedő komp zátonyra futott. Ennek következtében az utasok órákra ott rekedtek, amíg egy vontatóhajó meg nem mentette őket.


  Ennyi elég is volt ahhoz, hogy a képzeletemet azonnal elárasszák a mi lenne, ha kérdések. Mi lenne, ha épp karácsony idején történne mindez? Mi lenne, az utasoknak nyomós okból kellene Seattle-be jutniuk? Mi lenne, ha a Puget-szoros másik oldalán barátok vagy családtagok várnák izgatottan az érkezésüket? Azonnal éreztem, hogy ebben a valós eseményben remek sztori rejlik.


  Íróként megtanultam, hogy vannak történetek, amelyek szinte maguk írják önmagukat, és vannak olyanok, amelyeknél minden oldal olyan, mintha kőbe kellene vésnem. Ezt a könyvet színtiszta öröm volt megírni. Remélem, hogy ugyanazt az örömöt fogják érezni az olvasás során, mint én írás közben. Most pedig lapozzanak tovább, és foglaljanak helyet a Washington State Ferry fedélzetén, miközben a komp átszeli a Puget-szoros vizét.


  Mint mindig, most is kíváncsian várom a véleményüket. Minden közösségimédia-felületen elérhetnek. Ha inkább hagyományos levelet szeretnének küldeni, a címem: P. O. Box 1458, Port Orchard, WA 98366.


  Családom nevében kívánok Önöknek is vidám és élményekkel teli ünnepi időszakot.


  


  Boldog karácsonyt!

  Ui.: Ne aggódjanak, az évek során, amióta Seattle környékén élek, ez az egyetlen alkalom, amire vissza tudok emlékezni, hogy egy komp zátonyra futott volna.


  


  


  


  


  Doris LaPorte-nak


  és


  Robert Hudsonnek.


  Wayne-nel mindkettőtöket nagyra becsülünk.


  Első fejezet


  Avery Bond élvezettel tanulmányozta az embereket. Egyszerű megfigyeléssel sok mindent meg lehetett tudni valakiről. Tekintete végigpásztázta azokat, akik a Bremerton terminálon a Yakimát, a Seattle-be tartó kompot várták.


  A lány figyelme megakadt egy fiatal üzletemberen, aki úgy tűnt, nagyon siet. Az elmúlt tíz percben kétszer pillantott az órájára, mintha alig várná, hogy felszállhasson a kompra. Nem hibáztatta érte. Két nap volt karácsonyig, és Avery elképzelte, hogy a férfi alig várja, hogy hazautazzon, és a családjával lehessen. Éles megfigyelőképessége mellé élénk fantázia társult. Elképzelte, hogy a férfi azért kel át a Puget-szoroson, hogy megkössön egy nagy üzletet, de előtte megígérte a szeretteinek, hogy egy szempillantás alatt visszatér. Talán a megállapodás részleteinek kidolgozása tovább tartott, mint várta, és most ideges, mert tartani akarta a szavát.


  Avery tekintete a mellette ülő, idős hölgyre vándorolt. Őt is érdekesnek találta. Afehér hajú, hosszú bézs gyapjúkabátot viselő nő ölében egy nagy, kerek bádogdoboz pihent. Avidám hóemberminta arra utalt, hogy házi süteményeket vagy édességeket rejt, amelyeket talán a nagymama kinézetű nő saját kezűleg készített. Erősen tartotta a dobozt, ami arról árulkodott, hogy sok szeretetet és erőfeszítést fektetett az elkészítésükbe. Avery elképzelte a díszes süteményeket, vastag cukormázzal és csokiszórással, valamint egy réteg tejkaramellával és tojáshabbal. Szinte látta a nő unokáinak mosolyát, amikor felfedezik a különleges finomságokat. Ami még megragadta a figyelmét, az a méltóságteljes tartása volt, látszólag kiválóan érezte magát a bőrében. Avery csodálta ezt.


  Avery szívét fájdalom járta át, miközben tovább figyelte a nőt. Nagyon hiányzott neki a saját nagymamája. Ez lesz az első karácsony, amit ő és Reed a szeretett nagyijuk nélkül töltenek, aki öt- és nyolcéves koruk óta nevelte őket. Az anyjuk drogfüggő lett, és olyan rossz állapotba került, hogy a gyámügy közbelépett, Averyt és Reedet pedig a nagyszülőknél helyezte el. Az évek során az édesanyjuk többször is megpróbálta rendbe hozni az életét, de a siker soha nem tartott tovább néhány hónapnál. Sajnos harminchárom éves korában meghalt. Édesapjuk soha nem volt jelen az életükben, és amikor a gyámügy felvette vele a kapcsolatot, őt is alkalmatlannak találták Avery és a testvére nevelésére.


  Nem lehetett könnyű Nagyinak és Nagypapának magukhoz venni két kisgyereket. Soha nem panaszkodtak, és mindkettejüket szeretettel, óvón terelgették. Nagypapa tíz évvel korábban tért meg az Úrhoz, amikor Avery tizenöt éves volt. Reed addigra már elvégezte a középiskolát, és a Washingtoni Egyetem elsőéves hallgatója volt.


  Avery mindig is a számokban találta meg a rendet; azoknak volt értelme számára. Számviteli diplomát szerzett, és egy helyi könyvelőcégnél dolgozott a Bremerton-Silverdale körzetben. Amikor a nagymamája rákbetegsége odáig súlyosbodott, hogy már folyamatos ápolásra szorult, Avery hazaköltözött. Reed, aki Seattle-ben élt, szinte minden hétvégén meglátogatta őt egészen az utolsó napokig. Mindketten Nagyi ágya mellett voltak, egyikük az egyik, másikuk a másik kezét fogta, amikor békésen eltávozott ebből a világból.


  A végrendelet ismertetésekor megtudták, hogy Nagyi a házat Reedre és Averyre hagyta. Mivel a ház jól karban volt tartva, és egy óriási, színpompás kert is tartozott hozzá, gyorsan el is kelt. Avery az örökség rá eső részét egy garzonlakás előlegére fordította a munkahelye közelében. Reed is így tett, és egy kétszobás lakást választott Seattle belvárosának szívében. Mivel az ő lakása nagyobb volt, Avery úgy tervezte, hogy a karácsonyt nála tölti.


  Avery büszke volt a bátyjára. Reed szépen boldogult az életben. Informatikai diplomájának megszerzése után a Microsoft azonnal alkalmazta, és gyorsan haladt előre a karrierje. Az elmúlt év során két szingli barátjával is megpróbálta összehozni a húgát. Bár tudta, hogy a bátyját a legjobb szándék vezérli, Avery nem igazán értékelte ezeket a próbálkozásokat. Mivel Reed három évvel idősebb volt nála, gyakran aggódott amiatt, hogy Avery egyedül él, különösen azért, mert a húga sokszor késő estig dolgozott, főleg az adóbevallási időszakban. Avery szerint viszont inkább annak lett volna itt az ideje, hogy a bátyja, aki nemrég töltötte be a huszonnyolcadik évét, maga is megállapodjon végre.


  A komp kikötött, és a fedélzetről lehajtó autók zaja arról árulkodott, hogy a járat ezúttal is pontosan érkezett. Aterminálon csak gyalogos utasok várakoztak. Az ablak melletti helyéről jól láthatta a hajóra igyekvő járművek hosszú sorát. Afordulóidő rendszerint tizenöt-húsz percet vett igénybe. Akarácsonyi ünnepek miatt a kompok teljes kihasználtsággal közlekedtek. Avery egyáltalán nem irigyelte a személyzetet, amiért ezen az esős, szeles napon is dolgozniuk kellett. Az ünnepi időszak jókedve és meghittsége ellenére Seattle szitáló esője és szürke égboltja éppoly kiszámítható része volt az ünnepnek, mint a Mikulás érkezése szenteste.


  Pár perc múlva bejelentették, hogy a gyalogos utasok felszállhatnak a kompra. Az emberek előrerohantak, hogy megszerezzék az ablak melletti asztalos bokszokat. Avery elég gyakran utazott ahhoz, hogy megelégedjen a hajó közepén található hosszú sorokkal, ezért nem sietett, hagyta, hogy mások előretolakodjanak. Az aktatáskás férfi az elsők között szállt fel a kompra, mintha alig várta volna, hogy végre a fedélzeten legyen.


  Avery éppen a sor végén állt, amikor egy másik férfi  megítélése szerint nagyjából vele egykorú  berohant a terminálra, és a jegypénztárhoz sietett. Nem viselt egyenruhát, mégis azonnal az volt az érzése, hogy katona  magában tengerészgyalogosnak tippelte. Mivel élete nagy részét Bremerton környékén töltötte, a jelek számára egyértelműek voltak. Arövidre nyírt haj, az ápolt megjelenés, sőt még a járása is arról árulkodott, hogy a haditengerészet kötelékébe tartozik. Bremerton haditengerészeti központ volt; a Sinclair-öblöt uraló támaszpont és a hajógyár meghatározta a környék életét. Emellett a Silverdale-től északra fekvő bangori tengeralattjáró-bázis is jelentősen hozzájárult a katonai jelenléthez.


  A tengerészgyalogos nem is nézett ki rosszul, sőt, kifejezetten jóképű volt. Közel száznyolcvan centi magas, izmos testalkatú, határozott mozdulatokkal. Avery tekintete néhány másodpercig elidőzött rajta, és ezzel nem volt egyedül. Úgy tűnt, szinte minden nő figyelmét magára vonta a váróteremben. Nem véletlenül. Bár nehezen tudta levenni róla a szemét, és minden bizonnyal értékelte az egyenruhás szolgálatát és az ország védelmére irányuló elkötelezettségét, Averynek komoly fenntartásai voltak a katonákkal való randevúzással kapcsolatban.


  Egy katasztrofális kapcsolat fájdalmas tanulságokkal szolgált számára, és óvatossá tette, amikor felmerült az ilyen típusú férfiakkal való romantikus elköteleződés.


  A haditengerészetnél szolgáló férfiak többnyire egyik nap még itt voltak, másnap pedig már úton a naplementébe. Averynek pedig a legkevésbé sem hiányzott, hogy valaki összetörje a szívét. Legjobb egyetemi barátnője is megégette már magát így  mindketten a saját bőrükön tanulták meg a leckét… bár ez a férfi most mégis elbizonytalanította egy pillanatra.


  A nagyszülei kikötötték, hogy nem randizhat tengerészgyalogosokkal, amíg nem szerzi meg a diplomát. Tudta, hogy azt szerették volna, ha a tanulmányaira koncentrál, mielőtt komoly kapcsolatba kezdene bárkivel, különösen egy katonával. De nem hallgatott a tanácsukra. Afőiskola második évében beleszeretett Rick Murphybe, egy tengerészgyalogosba, aki örök szerelmet és elköteleződést ígért neki. Amikor Rick kihajózott, ő hűségesen várta a visszatérését, és a tanulmányaiba temetkezett. Aférfi eleinte rendszeresen küldött SMS-eket és e-maileket, de ezek fokozatosan elmaradtak. Averynek természetesen voltak gyanúi, amelyeket igyekezett észérvekkel elnyomni, mert túlságosan szerelmes volt ahhoz, hogy elveszítse a hitét. Amikor a nagymamája figyelmeztette, kifogásokat keresett Rick számára, nem volt hajlandó elhinni, hogy a férfi kihasználta és elhagyta őt. Amikor a hajója kikötött, a mólón várta, hogy üdvözölhesse. Csakhogy nem ő volt az egyetlen. Rick felesége is ott volt, aki azért repült oda, hogy meglepje.


  Avery ostobán érezte magát, hogy elárulták. Persze voltak jelek  ő azonban mindet félresöpörte, mert hinni akart abban, hogy ami köztük van, az valódi. Ez volt az első alkalom, hogy szerelmes lett, de ha a szerelem ilyen, akkor ő óvakodott attól, hogy másodszor is megpróbálja.


  Csalódottságában ott és akkor elhatározta, hogy megóvja a szívét  különösen, ha katonákról van szó. Tudta, hogy Nagyi is aggódik érte és Reedért is. Könnyű volt kifogásokat találni arra, miért nem randizik gyakrabban: lefoglalta az iskola befejezése és a részmunkaidős állása is. Valójában azonban időre volt szüksége, hogy meggyógyítsa a szívét.


  Társasági élete szinte nem is létezett. Az elmúlt évben minden idejét az kötötte le, hogy Nagyi életének utolsó évében gondoskodjon róla. Az adóbevallási időszakban pedig eszébe sem jutott, hogy párkapcsolatot keressen, hiszen a munka szinte minden ébren töltött óráját lekötötte. De Reednek igaza volt. Ideje volt újra kimozdulnia, és hamarosan meg is teszi.


  A tengerészgyalogos mellé lépett a sor végén.


  Boldog karácsonyt!  köszöntötte, miközben beállt mögé.


  Avery odafordult, és elmosolyodott.


  Boldog karácsonyt!


  Örülök, hogy sikerült elérnem a kompot  tette hozzá a férfi, nyilvánvalóan folytatni akarva a beszélgetést.


  Avery ismét elmosolyodott, azon tűnődve, hogy vajon jó ötlet-e bátorítani. Elég barátságosnak tűnt, és Avery értékelte az erőfeszítést  de természetéből fakadóan úgy döntött, hogy hallgat. Ha újra bele is vág a randizásba, nem volt biztos benne, hogy pont egy tengerészgyalogossal kellene kezdenie.


  A sor megindult.


  Anővéremmel találkozom  tette hozzá a férfi, mivel Avery nem reagált.  Több mint két éve nem láttam.


  Nem adja fel könnyen, jegyezte meg magában Avery.


  Az időbeosztásaink miatt nehezen tudunk találkozni. És te?  kérdezte, ahogy észrevette a kézipoggyászt, amit a lány maga után húzott.  Valami pasihoz mész?


  Hát, ez nem volt éppen finom. Nyilvánvalóan azt akarta kideríteni, hogy van-e barátja.


  Ami azt illeti, igen.


  Ó!  Ahangja csalódottnak tűnt.


  Avery magában mosolygott. Arról a férfinak nem kell tudnia, hogy a bátyjával tervez karácsonyozni.


  Nemrég költöztem ide a keleti partról. Ez az első szabadságom tizenkét hete.


  Avery azt válaszolta erre, amit a férfi valószínűleg gyakran hallott.


  Köszönet a szolgálatért!


  Feljutottak a kompra, és ő a fedélzet közepén lévő ülőhelyek felé vette az irányt. Remélve, hogy ezzel jelzi, nem szeretné folytatni a beszélgetést, azt mondta:


  Remélem, jól fogod magad érezni a nővéreddel.


  Ó, köszönöm…


  Avery leült az első sorba. Úgy tűnt, a tengerészgyalogos figyelmen kívül hagyja a búcsúzását, és épp készült leülni mellé, amikor valaki odaszólt neki.


  Harry, ide!


  Szóval Harrynek hívták. Be kellett vallania, hogy kissé érdekelte és hízelgett neki a férfi figyelmessége; azonban az időzítés nem volt a legjobb, hiszen közeledtek az ünnepek.


  Harry megállt, és mintha szüksége lenne erre az információra, elmagyarázta:


  Atengerésztársaim. Foglald a helyem, jó?


  Igazából én…  Mielőtt felvethette volna, hogy üljön le a barátai mellé, a férfi már hallótávolságon kívülre került.


  Avery éppen helyet foglalt, amikor egy körülbelül öt-hat éves kislány felugrott a mellette lévő székre.


  Szia!  köszöntötte Avery, a meglepetéstől kissé magasabb hangon.


  Szia!  Akislány piros kabátot viselt, két hosszú copfja a válláig ért. Alábát lóbálva büszkén villantotta meg két első foghíját.  Olivia vagyok, és anyukám elvisz a Mikuláshoz.


  Elmondod neki, mit szeretnél karácsonyra?  kérdezte Avery, visszaemlékezve a saját gyerekkori látogatásaira a Mikulásnál.


  Olivia lelkesen bólintott.


  Olyan iPadet szeretnék, amilyen a barátaimnak van, hogy játszhassak, rajzolhassak és tanulhassak.


  Biztosan okos kislány vagy.


  Az vagyok!  válaszolta büszkén.  Atanár néni és az anyukám is ezt mondja nekem állandóan. De még okosabb lehetnék, ha lenne iPadem. Neked van? Sok embernek van. Anyukámnak is. Néha engedi, hogy az övével játsszak, de az nem ugyanaz, mintha sajátom lenne.


  A kislány csak beszélt és beszélt, miközben az anyukája leült mellé.


  Elnézést  mondta.  Olivia lyukat beszél a hasába?


  Anyu, ne butáskodj! Senki sem tud lyukat beszélni valaki hasába.


  Tudom, kicsim. Ez egy kedves módja annak, hogy megkérdezzem, zaklattad-e őt.


  Olivia azonnal sértődöttnek tűnt.


  Zaklattalak?  kérdezte Averytől.


  Egyáltalán nem  biztosította Avery mind az anyukát, mind a lányát.  Olivia elmesélte, hogy délután meglátogatja a Mikulást, és el akarja mondani neki, mi a legnagyobb vágya karácsonyra.


  Olivia Avery felé fordult.


  Nem baj, ha anyukám is tudja, mi az. Már elmondtam neki.


  Már vagy ezerszer  dörmögte az anyuka halkan.  Egyébként Beth vagyok.


  Avery  válaszolta.


  Szép név  jegyezte meg Olivia.  Nem hívnak így senkit az osztályomban.


  Nekem is tetszik  felelte Avery.


  Olivia tovább lóbálta a lábát, miközben a komp motorja felzúgott, és a hajó elindult a bremertoni kikötőből.


  Pár pillanat múlva Olivia megszólalt.


  Tényleg muszáj beszélnem a Mikulással!


  Ezért megyünk hozzá  nyugtatta az anyukája.


  De én többet akarok, mint egy iPadet.


  Beth Avery szemébe nézett, és úgy pislogott, mintha ez újdonság lenne számára.


  Jó kislány voltál?  kérdezte Avery Oliviától.


  Ó, igen! Idén különösen jó voltam.


  Avery elmosolyodott. Épp tovább akart beszélni, amikor négy férfi és egy nő lépett a fedélzetre, felkapaszkodva a kocsik szintjének lépcsőjén. Egyiküknél gitár volt, és Avery úgy vélte, hogy egy zenekar tagjai lehetnek. Beálltak a kis büfé előtt kígyózó hosszú sorba, Avery pedig elcsípett néhány foszlányt a beszélgetésükből.


  Az első fizetett fellépésünk…


  Megcsináljuk! Innen már csak felfelé vezet az út.


  Suzie, olajozd be a torkodat, hogy…


  Olivia ekkor megrángatta a ruhája ujját, és Avery rájött, hogy a kislány próbálja újra magára vonni a figyelmét. Lehajolt, hogy Olivia a fülébe suttoghasson, és a kislány így szólt:


  Azt akarom, hogy a Mikulás tudja, nekem igazából az a legnagyobb karácsonyi kívánságom, hogy a papa hazajöjjön.


  Avery szíve összeszorult. Úgy tűnt, Beth hallotta a lányát, és az arca megfeszült, mintha küszködne, hogy elrejtse az érzelmeit.


  Avery megmenekült attól, hogy reagálnia kelljen a helyzetre, amikor a telefonja halkan csipogni kezdett. Reed volt az.


  Elnézést, Olivia! Abátyám hív.


  Rendben  felelte a kislány méltóságteljesen, mintha engedélyt adna Averynek, hogy fogadja a hívást.


  Boldog karácsonyt, bátyus!  szólt a telefonba.


  Akompon vagy?


  Aha. Körülbelül fél egyre érek oda. Akomp menetrend szerint indult, szóval időben Seattle-ben leszek.


  Remek. Gondoltam, elsétálok eléd a kikötőbe. Kevesebb mint hat háztömbnyire van a lakástól.


  A figyelmessége kissé meglepte.


  Igazán nem szükséges!


  Reed nem törődött a tiltakozásával.


  Meg szeretnélek hívni ebédre.


  Avery azonnal gyanakodni kezdett. Könnyen lehet, hogy ez egy újabb kísérlet, hogy összehozza valakivel.


  Csak mi ketten?


  Vicces, hogy ezt kérdezed…


  Reed!  szakította félbe Avery.  Szeretem magam eldönteni, kivel randizom.


  Tudom, és egyetértek, de Sam remek srác. Legalább annyit megtehetnél, hogy találkozol vele.


  Egy ebéd alkalmával, úgy, hogy a bátyám minden szót hall? Nem, köszönöm. Hívd fel most rögtön, és mondd meg neki, hogy inkább várnék egy alkalmasabb időpontra.  Ami soha nem jön el, gondolta magában.


  Biztos vagy benne?


  Teljesen. Bár, ha belegondolok, örülnék, ha a bátyám meghívna ebédre. Éhes vagyok. Ma nem reggeliztem. Csak annyit kérek, hogy gondoskodj róla, hogy kétfős asztal legyen, ne három.


  Értettem.


  Hová szól a foglalás?  Abátyja nemrég elvitte egy csodálatos tengeri fogásokat kínáló étterembe, és alig várta, hogy visszatérhessen oda.


  Az Anthonysba.


  Tökéletes. Nem is választhattál volna jobbat.


  Röviddel azután foglaltam le, hogy a legutóbb ott jártunk.


  Az októberben volt. Úgy érted, olyan régóta le van foglalva?  Ahangjában meglepődés csengett. Tudta, hogy ilyen közel karácsonyhoz nehéz lesz asztalt foglalni, mivel az Anthonys, amely egy helyi lánc része, rendkívül népszerű volt.


  Az őszi ebédjük igazi születésnapi meglepetés volt. Ez volt az első év, amikor a nagymamája már nem élt, és nem készíthette el Avery kedvenc ételét, a tenger gyümölcseivel készült spagettit. Reed mindent megtett, hogy segítsen neki enyhíteni a Nagyi hiányát. Abátyja már csak ilyen volt: figyelmes és gondoskodó. Előre gondolkodott, és kezdeményezett, ami részben azt is magyarázta, miért haladt ilyen gyorsan előre a Microsoftnál.


  Az ablak mellé kértem asztalt.


  Reed, ez olyan kedves tőled! Alig várom, és megígérem, hogy bármennyire is éhes vagyok, nem fogom a fél étlapot megrendelni.


  Karácsony van. Rendelj, amit csak akarsz.


  Avery hatalmas mosollyal az arcán bontotta a vonalat. Bár a Nagyi már nincs közöttük, legalább egymásra számíthatnak, és a legjobbat hozzák ki a helyzetből, ahogy mindig is tették.


  Második fejezet


  Harrison Stetler vágyakozva pillantott a nőre, akivel a kompra szállás közben néhány szót váltott. Anő nem tűnt különösebben fogékonynak a közeledésére, de Harrison remélte, hogy kitartó türelemmel ráveheti, adjon neki egy esélyt. Közel egy órát töltenek még a kompon, és ennyi idő talán elég ahhoz, hogy egy kicsit jobban megismerjék egymást. Anő ugyan utalt rá, hogy találkozik valakivel. Normális esetben ez elég lett volna ahhoz, hogy Harrison másfelé keresgéljen. Mégis felkeltette az érdeklődését, és ha adódna rá lehetősége, szívesen beszélgetne vele még egy kicsit.


  Valamiért, amit maga sem tudott megmagyarázni, Harrison kételkedett abban, hogy lenne bármilyen másik férfi. Szeretett volna mellé ülni, hogy próbára tegye a megérzését. Anő gyönyörű volt, és három hónapnyi tengeri szolgálat alatt Harrison kiéhezett az emberi kapcsolatokra. Ráadásul új volt a környéken, és igyekezett ismeretségeket kötni. Már az első pillanatban megkedvelte a nőt, bár nem tudta volna megmondani, miért. Egyszerűen volt benne valami.


  Ugyan már, Hairy!  bökte oldalba a barátja.


  Tengerésztársai ragaszkodtak hozzá, hogy Hairynek hívják, ami egy játékos utalás volt a keresztnevére és arra a tényre, hogy a mellkasa, nos, hát… szőrös volt.


  Mi van?  kérdezte Harrison, miközben igyekezett leplezni a bosszúságát.


  Ne bámuld már azt a nőt!


  Harrison bűntudatot érezve elfordította a tekintetét. Dan szintén most kezdte meg a szabadságát. Boldog házasságban élt, és Seattle-be tartott, hogy találkozzon a feleségével és az egyéves kisfiával, akik már Dan szüleinek házában várták az érkezését.


  Le sem vetted róla a szemed  mutatott rá Dan.


  Harrison nem vette észre, hogy ennyire feltűnő volt.


  Hogy hívják?


  Harrison csalódottan sóhajtott.


  Nem volt alkalmam megkérdezni.


  Dan motyogott valamit, amire Harrison nem figyelt.


  Mondtál valamit?  kérdezte, végre elszakítva a tekintetét a csinos lánytól. Afenébe, még a nevét sem tudja! Most pedig, hogy az a kisgyerekes anyuka leült mellé, szinte semmi esélye nem maradt, hogy újra szóba elegyedjen vele.


  Nem fontos  legyintett Dan.


  Bár rajtakapták, Harrison továbbra is időről időre a nő felé pillantott. Atartózkodása egyáltalán nem lepte meg. Előző szolgálati helyén, a keleti parton megtapasztalta, hogy sok helybéli nő ódzkodik a katonákkal való ismerkedéstől. Logikusnak tűnt, hogy a nyugati parton élő egyedülálló nők is hasonlóan gondolkodnak. Harrisonról nem mondható el, hogy nőcsábász lett volna, bár jó néhány ilyet ismert.


  Itt ismerted meg a feleségedet?  kérdezte Dantől, remélve, hogy képet kaphat a helyi viszonyokról.


  Nem. Kamaszkori szerelem volt. Juliával az egész középiskola alatt együtt jártunk.


  Harrison három hónapot töltött a legénységgel. Sokan nem beszéltek a magánéletükről, és Harrison nem volt olyan, aki beleütötte volna az orrát mások dolgába. Nem ismerte annyira Dant, és habozott, mielőtt megkérdezte:


  És Julia mit szólt, amikor bevonultál?


  Teljes mértékben támogatott  válaszolta Dan habozás nélkül.  Ajuttatások túl jók voltak ahhoz, hogy figyelmen kívül hagyjam őket. Letöltöm a négyéves szolgálatot, aztán még négy évet a tartalékos állományban. Ezzel a vállalással az egyetemi tanulmányaimat is finanszírozzák, ráadásul lakhatási támogatást is kapok. Másképp nem tudtam volna megszerezni a tanári diplomámat anélkül, hogy hatalmas diákhitelbe verjem magam. Ráadásul rögtön családot szerettünk volna alapítani, a haditengerészet pedig egészségügyi ellátást is biztosított.


  Belőled remek toborzótiszt válna  viccelődött Harrison.


  Dan megrázta a fejét.


  Á, az nem az én világom! Teljesen elégedett vagyok a mostani beosztásommal. Három hónap a tenger alatt, három hónap a szárazföldön. Köszönöm szépen, nekem ez így tökéletes.


  Ekkor egy másik tengerésztársuk, Kyle is csatlakozott hozzájuk. Akezében egy nagy pohár kávét és egy fánkot egyensúlyozott.


  Mi újság?  kérdezte, és leült a barátai mellé.


  Hairy éppen romantikus kapcsolatot keres azzal a nővel, akit a kompra szálláskor szúrt ki magának  vigyorgott Dan.


  Harrison elhúzta a száját, jelezve Kyle-nak, hogy Dan erősen eltúlozza a helyzetet. Bár ami azt illeti, kissé bosszantotta, hogy elszalasztotta a lehetőséget, amikor a barátai elhívták onnan.


  Azt hittem, a nővéredhez mész  mondta Kyle, majd hatalmasat harapott a fánkból, és leöblítette a kávéjával.


  Így is van.


  Harrison jobban várta a találkozást Kellie-vel, mint azt beismerte volna. Tizenéves korukban nem álltak közel egymáshoz. Kellie két évvel idősebb volt nála, szeretett parancsolgatni, és mindig is rendkívül versengő természet volt. Jobb jegyeket szerzett, mint Harrison, és ezt sosem mulasztotta el az orra alá dörgölni. Szinte állandóan civakodtak. Ám amikor Kellie egyetemre ment, a kapcsolatuk fokozatosan megváltozott, méghozzá a jó irányba. Mégis hiányzott neki, hogy a lány állandóan piszkálja, még ha makacs és önfejű volt is.


  Visszatekintve Harrisonnak be kellett ismernie, hogy Kellie-nek igaza volt a kezdeményezőkészsége hiányát illetően. Középiskolásként nem igazán erőltette meg magát, jobban érdekelték a sport és a lányok, mint a tanulás. Az utolsó évében keményen kellett dolgoznia, és szerencséje volt, hogy összegyűjtötte az érettségihez szükséges krediteket. Rossz jegyei és rossz hozzáállása miatt a szülei nem voltak hajlandók fizetni a főiskolai tanulmányait, ami arra késztette Harrisont, hogy bevonuljon a haditengerészethez.


  Harrison sikertelen kamaszéveivel ellentétben Kellie kitűnő eredményekkel végzett mind a középiskolában, mind az egyetemen. Kiváló tanulmányi eredményei és a megszerzett üzleti diplomája miatt hamarosan felvették a Microsofthoz. Harrison büszke volt a nővére eredményeire, és sajnálta azokat az éveket, amikor rosszban voltak egymással.


  Felnőttként Harrison és Kellie közelebb álltak egymáshoz, mint valaha. Gyakran leveleztek, e-mailben és SMS-ben is tartották a kapcsolatot. Az, hogy most együtt tölthetik a karácsonyt, lehetőséget adott Harrisonnak arra, hogy a nővére tudtára adja, mennyire nagyra tartja őt.


  Nagyon várta, hogy végre személyesen is együtt lehessenek, hiszen erre túlságosan ritkán adódott alkalom. Ráadásul tudta, hogy Kellie-re ráfér egy kis vidámság és bátorítás.


  Kellie igazi nagyágyú a Microsoftnál, vezető beosztásban dolgozik  dicsekedett a barátainak.


  Fogadjunk, hogy degeszre keresi magát  jegyezte meg Kyle.


  Azt nem tudom  felelte Harrison.  Mivel korábban Maine-ben állomásoztam, közel két éve nem láttam a húgomat.


  Amikor csak szabadságot kapott, Harrison a szüleit látogatta meg, vagy a régi barátaival találkozott. Idén azonban szerencsésen alakultak a dolgok: most, hogy Washington államban szolgált, végre Kellie-t is felkereshette. Aszüleik eközben a legjobb barátaikkal egy karácsonyi hajóúton vettek részt valahol a Karib-tenger szigetei között, megnyugodva a tudatban, hogy a két gyermekük együtt tölti az ünnepeket.


  Klassz  mondta Dan, majd ismét belekortyolt a kávéjába.  És te mit csinálsz karácsonykor?  fordult Kyle felé.


  Van egy nagynéném és egy nagybátyám Seattle-ben, és meghívtak, hogy töltsem velük a karácsonyt. Aszüleim Spokane-ből jönnek autóval, és körülbelül velem egy időben érkeznek meg. Hónapok óta nem láttam a két kishúgomat.


  Nem is tudtam, hogy vannak testvéreid  jegyezte meg Harrison.


  Hé, ne is álmodj róla! Sally és Ruth túl fiatalok hozzád.


  Mennyire fiatal az a túl fiatal?  ugratta Harrison a barátját.


  Tizenhárom és tizenöt.


  Aha  értett egyet Harrison.  Túl fiatalok.


  A copfos, elöl foghíjas kislánnyal beszélgető nő azonban éppen megfelelő korúnak tűnt. Harrison elhessegette a gondolatait. Az volt a filozófiája, hogy ha valaminek meg kell történnie, akkor az meg is történik. Ha máskor is összefutnak, annál jobb. Nyilvánvalóan nem ez volt a megfelelő nap.


  Elővette a telefonját, és írt egy SMS-t Kellie-nek.


  Az utolsó pillanatban sikerült elérnem a 11:45-ös kompot. Amint Seattle-be érek, Uberrel megyek hozzád.


  A válasz szinte azonnal megérkezett.


  Épp a városban vagyok, most fejeztem be a karácsonyi bevásárlást. Akocsimat leparkoltam, és gyalog lemegyek a kompkikötőhöz, ott találkozunk.


  Remek. Így megspórolhatta magának az Uber-rendeléssel járó macerát, ami az ünnepek előtti napokban valószínűleg amúgy sem lett volna egyszerű. Anővére Kirkland környékén lakott. Egy korábbi üzenetében említette, hogy kocsival akár negyven percig is eltarthat az út Seattle-ből, mivel karácsony közeledtével várhatóan nagy lesz a forgalom.


  Karácsonyi bevásárlás?, írta vissza. Találtál valamit a jóképű öcsédnek?


  Bárcsak! Ugye nem küldtél nekem véletlenül homárt Maine-ből?


  Nincs szerencséd.


  Harrison elnevette magát. Ahúga kedvenc tengeri étele a homár volt. Tavaly áprilisban, a születésnapjára küldetett neki egyet Maine-ből, és Kellie majd kiugrott a bőréből örömében. Tudta, hogy ez segített enyhíteni a szakítás fájdalmát azzal a sráccal, akivel az elmúlt pár évben járt. Jude  vagy ahogy Harrison hívta, Júdás  nem volt hajlandó elkötelezni magát, és Kellie szerint nagyon valószínűtlen volt, hogy meggondolja magát. Harrisonnak viszont az volt az érzése, hogy amint Kellie véget vet a kapcsolatnak, Jude ráébred majd, mekkora hibát követett el, és megváltozik a véleménye. Ehelyett Jude szinte azonnal randizni kezdett egy másik nővel. Alegutóbbi üzenetében Kellie arról számolt be, hogy Jude már együtt is él az új barátnőjével. Kínos helyzet, mivel Kellie és Jude ugyanazon az osztályon dolgoztak. Kellie megesküdött, hogy soha többé nem jár olyan férfival, akivel együtt dolgozik. Harrison nem hibáztatta ezért. Most óvatosnak tűnt, és amennyire ő tudta, jelenleg senkivel sem járt.


  Ahogy gondoltam. Nekem nem jár homár. Hamarosan találkozunk.


  Hamarosan, írta vissza.


  Hé, srácok! Hallottátok ezt?  Kyle hirtelen kiegyenesedett, mintha megérezte volna, hogy valami nincs rendben.


  Mit?  kérdezte Harrison.


  Kyle kissé oldalra billentette a fejét, és figyelmesen fülelt. AVirginia osztályú atom-tengeralattjárón a szonárállomáson szolgált. Akiváló hallása csak egyike volt azoknak az okoknak, amelyek miatt remekül végezte a munkáját.


  Én nem hallok semmit  mondta Dan.


  Mintha ő is rá akarna jönni, mi keltette fel Kyle figyelmét, hunyorogva fülelt, és próbált valami eltérést felfedezni a gépek hangjában. Néhány másodperc múlva azonban megrázta a fejét, jelezve, hogy fogalma sincs, miről beszél a barátja.


  Amotor lassul  mondta Kyle.


  Csak képzelődsz  legyintett Dan.


  Harrison nem akart vitába szállni valakivel, akinek olyan hallása volt, mint egy denevérnek.


  Én nem hallok különbséget, de nem vonnék kétségbe semmit, amit Kyle mond.


  Ekkor a személyzet egyik tagja haladt el mellettük, és Kyle megpróbálta magára vonni a figyelmét. Aférfi vastag kabátot és kötött sapkát viselt, az egyenruháján pedig jól látható volt a neve: Earl Jones.


  Elnézést!  szólította meg Kyle.


  Earl Jones megállt mellettük, és kissé ingerültnek tűnt, amiért megzavarták.


  Kérdezhetnék valamit?  mondta Kyle.


  Persze. Mit tehetek önért?  kérdezte Earl, és lenézett a kávéjára, amelyet nyilván nemrég vett. Harrison tudta, hogy ha a fickó a gépkocsi-fedélzeten dolgozik, akkor a szél ott biztosan dermesztő lehet. Az ajka kicserepesedett, és egyáltalán nem úgy festett, mint aki boldog, hogy az ünnepek alatt dolgozhat, amikor a kompforgalom a legnagyobb.


  Valamilyen motorhiba adódott?  kérdezte Kyle.


  A legénység tagja kuncogott, mintha viccesnek találná a kérdést.


  Miért gondolja ezt?


  Amotor hangja más, mint amikor elindultunk Bremertonból.


  Earl Jonesnak uralkodnia kellett magán, hogy ne vágjon pofát.


  Mi maga, valami gépészmérnök?


  Harrisont bosszantotta a férfi lekezelő hangneme.


  Nem. Kyle szonárspecialista, és pontosan tudja, miről beszél. Talán érdemes lenne szólnia valakinek.


  Rögtön intézkedem  felelte a férfi flegmán, majd otthagyta őket.


  Harrison kinézett az ablakon. Kyle nem képzelődött. Bár ő maga nem hallott semmi szokatlant, azt észrevette, hogy a komp valóban lassabban halad. Az órájára pillantott, és meglepődött, amikor látta, hogy már fél órája úton vannak.


  Nem kellene már közelebb lennünk Seattle-höz?  kérdezte. Innen már tisztán látniuk kellett volna a várost, ám az még mindig jóval távolabb volt, mint amennyire ilyenkor lennie kellett volna.


  Mit mondott?  pattant fel a helyéről a velük szemben ülő üzletember. Harrisonra meredt, választ várva.  Közelebb kellene már lennünk a kikötőhöz?  tördelte idegesen a kezét.


  Amenetrend szerint fél kettőkor kellene kikötnünk, és most már majdnem egy óra van. Nem szoktam ezzel a komppal közlekedni, ezért nem vagyok biztos benne, hogy pontosan hol kellene tartanunk ebben a pillanatban, de úgy tűnik, még elég messze vagyunk.


  Az üzletember otthagyta az aktatáskáját, és sietve elindult az utasfedélzet hátsó részébe, a kifelé vezető ajtókhoz. Odakint néhány bátor utas támasztotta a korlátot, miközben a szél belekapott a kabátjukba. Afejük felett sirályok köröztek. Aszél könnyű havas esőt kavart a levegőben.


  Pár perc múlva az üzletember visszatért. Az orra kipirult a hidegtől, és a kezét dörzsölgette, hogy felmelegedjen.


  Beszéltem valakivel, aki hetente többször is utazik ezzel a komppal, és azt mondta, hogy mostanra már sokkal közelebb kellene lennünk Seattle-höz. Mi folyik itt?


  Fogalmam sincs  válaszolta Harrison, bár nem volt biztos benne, hogy a másik férfi választ vár.


  Abban a pillanatban hirtelen megrázkódott a komp, a következő másodpercben pedig teljesen megállt a vízen.


  Megálltunk  jegyezte meg Dan, mintha ő lenne az egyetlen, aki észrevette.


  Az utasfedélzeten szinte mindenki talpra ugrott, és az ablakokon át kifelé bámult, azt találgatva, mi történhetett.


  A személyzet tagja, aki korábban olyan lekezelően viselkedett velük, most visszatért, és azonnal kérdések özöne zúdult rá. Ahelyiséget pillanatok alatt hangzavar töltötte be, ahogy az utasok magyarázatot követeltek.


  Earl Jones felemelte a karját, hogy csendre intse a tömeget.


  Ne aggódjanak, emberek! Ilyesmi időnként megesik. Hamarosan továbbindulunk.


  Biztos ebben?  kiáltotta valaki hátulról.


  Természetesen  válaszolta a legénység tagja lekezelően.  Ezek a kompok óraműpontossággal közlekednek.


  Akkor miért veszteglünk?  kérdezte valaki más.


  Earl sóhajtott, mintha ezeknek a dolgoknak a magyarázata teljesen kimerítené.


  Számtalan oka lehet. Előfordulhat, hogy a kapitány kardszárnyú delfineket látott.


  Az idős nő, aki a copfos kislány mellett ült, elvetette ezt az ötletet:


  Ilyenkor biztosan nem.


  Ha egy elhagyott járművet észlelünk a vízen, a kapitánynak jelentenie kell, hátha valaki a vízbe került.


  Az utasok között elégedetlen moraj futott végig.


  Lehet, hogy a legénység egyik tagja a vízbe esett?  hangzott egy újabb kérdés.


  Az nagyon valószínűtlen.


  De lehetséges?


  Earl vállat vont.


  Kyle hátradőlt, a karját keresztbe fonta, és mindenki számára hallhatóan így szólt:


  Lehet, hogy mégis motorhiba történt?


  A legénységi tag Kyle-ra nézett.


  Kizárt. Ezeknek a kompoknak a motorjai a legjobbak a világon.


  Alighogy kimondta, a hangosbeszélő recsegni kezdett, jelezve, hogy hamarosan bejelentés következik.


  Hölgyeim és uraim! Douglas kapitány beszél. Elnézést kérek a késésért. Jelenleg motorproblémákkal küzdünk. Alegénység vizsgálja a probléma okát. Amint új információval rendelkezem, értesítem önöket. Addig is dőljenek hátra, és pihenjenek. Remélhetőleg hamarosan sikerül elhárítani a hibát.


  A bejelentés befejeztével úgy tűnt, mintha mindenki egyszerre kezdett volna beszélni; az elégedetlenség hangjai töltötték be a teret, ahogy az utasok kifejezték nemtetszésüket.


  Mondtam, hogy autóval kellett volna jönnünk  hallotta Harrison, ahogy egy nő keserűen panaszkodott a férjének.


  El fogok késni a családi ünnepségről  kesergett egy másik.


  Üdv a klubban!  vigasztalta Dan.  Afeleségem és a fiam már a nagynénémnél vannak a szüleimmel együtt.


  Nekem be kell érnem a munkahelyemre!  kiáltotta valaki más.  Szükségem van erre a munkára!


  Ne, ne!  nyögte az üzletember.  Ez nem lehet igaz.  Az arcát a tenyerébe temette, előredőlt, és a könyökével megtámaszkodott a térdén.


  Harrison sejtette, hogy bármi legyen is az oka, ennek a férfinak a késés jóval többet jelent egyszerű kellemetlenségnél.

